32005R0075
L 015/3
JURNALUL OFÍCIAL AL UNIUNII EUROPENE
REGULAMENTUL (CE) NR. 75/2005 AL COMISIEI
din 18 ianuarie 2005
de modificare a anexelor I, II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală în ceea ce privește moxidectina, acizii liniari alchil benzen sulfonici ale căror lanțuri alchil au o lungime de la C9 la C13, care conțin mai puțin de 2,5 % de lanțuri mai mari decât C13 și acetilisovaleriltilozina
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală (1), în special articolele 2, 3 și 4,
având în vedere avizele Agenției europene pentru medicamente formulate de Comitetul pentru medicamentele de uz veterinar,
întrucât:
(1)
Toate substanțele farmacologic active folosite în cadrul Comunității în medicamentele de uz veterinar destinate administrării unor animale de la care se obțin produse alimentare trebuie evaluate în conformitate cu Regulamentul (CEE) nr. 2377/90.
(2)
Moxidectina a fost inclusă în anexa I pentru mușchii, grăsimea, ficatul și rinichii bovinelor, ovinelor și ecvideelor și numai pentru laptele bovinelor. Trebuie să se adauge laptele de ovine.
(3)
Acizii liniari alchil benzen sulfonici ale căror lanțuri alchil au o lungime de la C9 la C13, care conțin mai puțin de 2,5 % de lanțuri mai mari decât C13, au fost incluși în anexa II pentru bovine, dar numai pentru uz topic. Domeniul de aplicare trebuie extins la ovine.
(4)
Acetilisovaleriltilozina este prevăzută de anexa I pentru specia porcină. Pentru a permite finalizarea studiilor științifice în vederea extinderii la păsări, acetilisovaleriltilozina trebuie inclusă în anexa III cu excepția păsărilor producătoare de ouă pentru consumul uman.
(5)
Înainte de intrarea în vigoare a prezentului regulament trebuie să se prevadă o perioadă suficientă pentru a permite statelor membre, în conformitate cu dispozițiile prezentului regulament, să facă adaptările necesare autorizațiilor de introducere pe piață a medicamentelor de uz veterinar respective, acordate în conformitate cu Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar referitor la medicamentele veterinare (2).
(6)
Măsurile prevăzute de prezentul regulament sunt conforme cu avizul Comitetului permanent pentru medicamentele de uz veterinar,
ADOPTĂ PREZENTUL REGULAMENT:
Articolul 1
Anexele I, II și III la Regulamentul (CEE) nr. 2377/90 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la data de 20 martie 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 ianuarie 2005.